|  |  |
| --- | --- |
|  | **КЛИНИЧКИ ЦЕНТАР ВОЈВОДИНЕ****KLINIČKI CENTAR VOJVODINE**21000 Нови Сад, Хајдук Вељкова 1, Војводина, Србија21000 Novi Sad, Hajduk Veljkova 1, Vojvodina, Srbijaтеl: +381 21/484 3 484[www.kcv.rs](http://www.kcv.rs), e-mail: tender@kcv.rs |

Број: 252-17-О/4-2

Дана: 18.01.2018.

**ПРЕДМЕТ: ДОДАТНО ПОЈАШЊЕЊЕ КОНКУРСНЕ ДОКУМЕНТАЦИЈЕ**

**БРОЈ 252-17-О -** **Набавка упредене свиле за потребе Клиничког центра Војводине**

 **ПИТАЊE ПОТЕНЦИЈАЛНОГ ПОНУЂАЧА:**

,,Poštovani,

Vezano za Javnu nabavku br. 252-17-0,1 naš zahtev za pojašnjenjem, zahvaljujemo se na dostavljenom pojašnjenju.

U vezi sa dostavljenim pojašnjenjem i tenderskom dokumentacijom zamolili bismo vas za još jedno pojašnjenje.

Naime u dostavljenom pojašnjenju ukazali ste da je i Uprava za javne nabavke objavila model konkursne dokumentacije za javnu nabavku medicinskih sredstava - hirurške igle i konci, u kojem je za elemente kriterijuma ekonomski najpovoljnije ponude navela posedovanje CE i FDA serifikata. To je zaista tačno, ovi sertifikati su navedeni kao podkriterijumi koji se mogu bodovati I to u delu koji se naziva citiramo "Sertifikati koji se odnose na proizvođača i ponuđeno medicinsko sredstvo". Ovaj deo kriterijuma za ocenjivanje ponuda nosi po njihovom predlogu ili preporuci 25 pondera. Takođe u okviru kriterijuma koji se mogu bodovati i samim tim uticati na izbor ekonomski najpovoljnije ponude nalaze se i tehničke prednosti (u ovom slučaju definisane u vidu tenzione snage) koje mogu biti u okviru podkriterijuma različito definisane i po predlogu ili preporuci UJN nose 15 pondera.

Naše mišljenje je daje ovaj dokument uz neka sitna odstupanja koja se daju vrlo lako popraviti (poput favorizovanja antibakterijskog konca obloženog triclosanom koji je opšte poznato patent jednog velikog svetskog proizvođača) vrlo pošteno i lepo napisani i da bi bilo lepo da ga se svi pridržavamo.

Shodno svemu navedenom a posebno se osvrćući na vaše pozivanje na predmetni dokument, ne možemo da se ne zapitamo zbog čega se vaši kriterijumi toliko razlikuju od predloženog a posebno u delu koji se odnosi na odnos uticaja cene (40 pondera) i ostalih kriterijuma koje vi nazivate kriterijumima kvaliteta (60 pondera) na izbor ekonomski najpovoljnije ponude. U oviru kriterijuma "kvaliteta" vi bodujete po sledećoj raspodeli: CE sertifikat - 10 pondera, ISO 9001 - 5 pondera, ISO 13485 - 5 pondera, Izjava-ovlašćenje - 10 pondera, FDA - 30 pondera (koji sa ovoliko izraženim uticajem na izbor ekonomski najpovoljnije ponude suštinski predstavlja eliminacioni faktor).

Uvažavajući potrebu vaše kuće da kriterijume za ocenu najpovoljnije ponude postavite tako da izbegnete nabavku neodgovarajućeg materijala, stoje apsolutno razumljivo i normalno, predlažemo da u skladu sa dokumentom UJN na koji se pozivate izvršite izmenu tederske dokumentacije tako što ćete kriterijume za ocenu najpovoljnije ponude definisati na sledeći način:

1. Ponuđena cena 60 pondera
2. Kvalitet - sertifkati 40 pondera

U okviru kvaliteta - sertifikata predlažemo sledeću razradu podkriterijuma:

 1. CE sertifikat .........10 pondera

 2. ISO 9001 .........10 pondera

 3. ISO 13485....................................................10 pondera

1. FDA sertifikat...............................................10 pondera

Kao odgovorni građani i pre svega kao društveno odgovorna kompanija smatramo da bi ovakva raspodela uticaja kriterijuma na konačnu odluku o izboru ekonomski najpovoljnije ponude bila opravdana i da bi doprinela donošenju zaista najpravednije odluke.

Posebno želimo da naglasimo da u slučaju da ipak zadržite kriterijume koje ste osnovnom dokumentacijom definisali eliminišete jedinog domaćeg proizvođača (a i jedinog proizvođača hirurškog konca u regionu pa i malo šire) jer je postojećom definicijom odnosno raspodelom uticaja elemenata: ponuđena cena / kvalitet, domaći proizvođač doveden u situaciju da ne postoji način na koji bi se makar malo približio poziciji u kojoj bi se mogao kvalifikovati za izbor najpovoljnijeg ponuđača osim u slučaju da svoje proizvode ponudi po nepristojno niskoj ceni.”

**ОДГОВОР НАРУЧИОЦА:**

Управа за јавне набавке објавила је модел конкурсне документације за јавну набавку медицинских средства - хируршке игле и конци. У предметном моделу конкурсне документације Управа није указала да се Наручилац приликом формирања конкурсне документације мора стриктно придржавати свих наведених критеријума и  исти се могу сматрати као смернице приликом одређивања услова и критеријума бодовања водећи рачуна о врсти и намени предмета јавне набавке. Наручилац је предметном јавном набавком захтевао конац (шавни материјал)  на који се не може применити сваки критеријум из предложеног модела конкурсне документације из разлога што је предмет јавне набавке нересорптивни шавни материјал који се не може оцењивати према моделу тензионе снаге, наведене у предлогу конкурсне документрације,  јер је исти применљив искључиво за ресорптивни шавни материјал.

Напомињемо да је Наручилац формирао конкурсну документацију сходно Закону о јавним набавкама, Правилнику о обавезним елементима конкурсне документације у поступцима јавних набавки и начину доказивања испуњености услова као и препоруци Управе за јавне набавке за формирање конкурсне документације за јавну набавку медицинских средства - хируршке игле и конци. Наручилац је у свему првенствено водио рачуна о својим објективним потребама, квалитету предмета набавке и условима који су у логичкој вези са предметом јавне набавке.

Систем бодовања формиран је на начин како би Наручилац куповином предметног добра постигао највећу вредност за опредељена средства и задовољио потребу за квалитетом. Бодовање ФДА сертификата са највећим бројем бодова, формирано је управо према моделу конкурсне документације Управе за јавне набавке.

 С поштовањем,

*Комисија за јавну набавку 252-17-О*